text: Consum: Nykredit skal ikke på børsen
  08 marts 2016 kl. 06.26
  Protestgruppen stiller i dag op til repræsentantskabet i Foreningen Nykredit. De vil forhindre at Nykredit går på Børsen.
  - Hvis Nykredit først bliver børsnoteret, så står den med en ejerkreds, der vil have mest mulig profit og en kundekreds,  der vil have billigere lån, jeg mener ikke  at de to ting er forenelige.
  Sådan siger Jens Vesterbæk, der er formand for Consum og som samtidig stiller op til valg, når der i dag skal vælges medlemmer af repræsentantskabet i Foreningen Nykredit.
  Consum, der vil kæmpe for et bedre medlemsdemokrati i Foreningen Nykredit, stiller op med otte kandidater, og der skal i alt vælges 104 repræsentanter ved valget, der foregår i Kolding.
  Det er repræsentantskabet, der udpeger medlemmerne af bestyrelsen i Foreningen Nykredit.
  Se mere om Consum her
  